**Výbor Národnej rady Slovenskej republiky**

 **pre sociálne veci**

Číslo: CRD-467/2022 **72.** schôdza výboru

**182**

**Uznesenie**

**Výboru Národnej rady Slovenskej republiky**

**pre sociálne veci**

**z 20. apríla 2022**

k návrhu poslancov Národnej rady Slovenskej republiky Jozefa LUKÁČA a Miloša SVRČEKA na vydanie zákona, ktorým sa dopĺňa zákon č. 296/2020 Z. z. o 13. dôchodku a o zmene a doplnení niektorých zákonov **(tlač 914)**

**Výbor Národnej rady Slovenskej republiky pre sociálne veci**

**po prerokovaní**

1. **súhlasí**

 s návrhom poslancov Národnej rady Slovenskej republiky Jozefa LUKÁČA a Miloša SVRČEKA na vydanie zákona, ktorým sa dopĺňa zákon č. 296/2020 Z. z. o 13. dôchodku a o zmene a doplnení niektorých zákonov **(tlač 914)**;

1. **odporúča**

 **Národnej rade Slovenskej republiky**

 návrh poslancov Národnej rady Slovenskej republiky Jozefa LUKÁČA a Miloša SVRČEKA na vydanie zákona, ktorým sa dopĺňa zákon č. 296/2020 Z. z. o 13. dôchodku a o zmene a doplnení niektorých zákonov **(tlač 914) schváliť** s pozmeňujúcimi a doplňujúcimi návrhmi, ktoré tvoria prílohu tohto uznesenia;

1. **poveruje**

 predsedu výboru, aby výsledky rokovania Výboru Národnej rady Slovenskej republiky pre sociálne veci v druhom čítaní spolu s výsledkami rokovania ostatných výborov spracoval do písomnej spoločnej správy výborov Národnej rady Slovenskej republiky podľa
§ 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov a predložil ju na schválenie.

**Vladimír Ledecký**

**predseda výboru**

**overovatelia výboru:**

**Lucia Drábiková**

**Erik Tomáš**

**Výbor Národnej rady Slovenskej republiky**

 **pre sociálne veci**

 **Príloha k uzneseniu č. 182**

**Pozmeňujúce a doplňujúce návrhy**

k návrhu poslancov Národnej rady Slovenskej republiky Jozefa LUKÁČA a Miloša SVRČEKA na vydanie zákona, ktorým sa dopĺňa zákon č. 296/2020 Z. z. o 13. dôchodku a o zmene a doplnení niektorých zákonov **(tlač 914)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. V čl. I § 12 odsek 2 znie:

„(2) Nárok na 13. dôchodok v novembri 2022 nevzniká.“.

*V súvislosti so zámerom vyplatiť 13. dôchodok v júli 2022 v celej výške sa navrhuje zamedziť opätovnému vzniku nároku na 13. dôchodok v novembri 2022.*

1. V čl. I § 12 ods. 3 prvej vete sa slová „odseku 2“ nahrádzajú slovami „odseku 1“.

*V súvislosti so zámerom vyplatiť 13. dôchodok v júli 2022 v celej výške, je potrebné legislatívno-technicky upraviť odkaz na ustanovenie, v ktorom je uvedený vznik nároku na túto dávku.*

1. V čl. I § 12 ods. 6 sa za slovo „sa“ vkladajú slová „§ 3 ods. 1 až 3,“.

 *V súvislosti so zámerom vyplatiť 13. dôchodok v júli 2022 v celej výške je potrebné upraviť spôsob určovania sumy tejto dávky odkazom na § 3 ods. 1 až 3, teda rovnako ako sa určuje suma 13. dôchodku, ktorá je štandardne vyplácaná v novembri príslušného roka.*

1. V čl. I sa vypúšťa § 13.

V tejto súvislosti sa vykoná legislatívno-technická úprava úvodnej vety a nadpis nad § 12 sa presunie pod § 12.

*V súvislosti so zámerom vyplatiť 13. dôchodok v júli 2022 v celej výške sa navrhuje vypustiť § 13 z dôvodu nadbytočnosti.*